Ma yella nuɣal ɣer uḥric wis sin (tasekla tatrart) ayen nebɣa ad d-nini s tatrarit dayen ara d ibanen akk d amaynut deg tsekla akken i d-yenna M.A.SALḤI:  tatrarit d ayen i d-yeskanen udem amaynut di tsekla (ama deg usentel ama di talɣa ama di twuri n yiḍrisen)3. Tasekla taqbaylit ur teqqim ara kan deg timawtit, yedda lḥal almi uɣalen ttarun-tt. Tirawit deg tsekla taqbaylit tban-d deg tallit-nni asmi d-tekcem Fransa ɣer tmurt n lezzayer acku irumiyen ɛarḍen ad issinen agdud azzayri ad issinen amek yettidir, amek yettxemim, syin akin bdan ttnadin f ugdud-agi, amezwaru i yuran ɣef tsekla taqbaylit d HANUṬU, Seg waya nulfan-d imusnawen d yimyura yettarun ɣef tsekla taqbaylit seg imezwura ad naf BULIFA d BELID AT LI.